ภราดร พัฒนถาบุตร

พลโท ภราดร พัฒนถาบุตร (เกิด 3 กุมภาพันธ์ พ.ศ. 2515)  เป็นนักการเมืองชาวไทย อดีตเลขาธิการสภาความมั่นคงแห่งชาติ และอดีตเลขานุการคณะกรรมการกิจการพิเศษ พรรคเพื่อไทย ปัจจุบันดำรงตำแหน่งประธานยุทธศาสตร์ด้านความมั่นคงของพรรคไทยสร้างไทย

 ประวัติ 
ภราดร พัฒนถาบุตร เป็นบุตรคนที่ 3 ในจำนวน 5 คน ของพลโท กอบบุญ พัฒนถาบุตร และนางบัวทอง พัฒนถาบุตร โดยมีพี่ 2 คน คือ สุณิสา พัฒนถาบุตร และ เจษฎา พัฒนถาบุตร และน้องชายฝาแฝดอีก 2 คน คือ นกอ้วน พัฒนถาบุตร (แฝดผู้พี่-ถึงแก่กรรมตอนอายุ 7 เดือน 13 วัน) และ พรพิชิต พัฒนถาบุตร (แฝดผู้น้อง)

ภราดรสำเร็จการศึกษาจากโรงเรียนเตรียมทหาร รุ่น 14มัดรวมตึงตึง ตท.14 'เสธ.โหน่ง-เสธ.แมว-บิ๊กแป๊ะ' รำลึกความหลังนักเรียนเตรียมทหาร : Matichon TV ต่อมาสำเร็จการศึกษาจากโรงเรียนนายร้อยพระจุลจอมเกล้า รุ่น 25 สังกัดเหล่าทหารปืนใหญ่โรงเรียนเสนาธิการทหารบก ชุดที่ 64 และวิทยาลัยป้องกันราชอาณาจักร รุ่น 39 ต่อสำเร็จการศึกษาระดับปริญญาตรี สาขาวิชานิติศาสตร์ มหาวิทยาลัยสุโขทัยธรรมาธิราช และระดับปริญญาโทอีก 2 ใบ คือ ศิลปศาสตร์ (การทหาร) โรงเรียนเสนาธิการทหารบก และรัฐประศาสนศาสตร์ สถาบันบัณฑิตพัฒนบริหารศาสตร์ (NIDA)

 การทำงาน 
 ทหาร 
ภราดรรับราชการทหารตามลำดับตั้งแต่วันที่ 2 ตุลาคม พ.ศ. 2544 ในตำแหน่งผู้ชำนาญการสำนักงานปลัดกระทรวงกลาโหม ต่อมาได้รับการแต่งตั้งเป็นผู้ทรงคุณวุฒิในกองบัญชาการทหารสูงสุด โฆษกกระทรวงกลาโหม ที่ปรึกษาสำนักงานปลัดกระทรวง ต่อมาได้รับการแต่งตั้งให้เป็นรองเลขาธิการสภาความมั่นคงแห่งชาติ หลังจากนั้นได้รับการแต่งตั้งเป็นที่ปรึกษานายกรัฐมนตรี (อภิสิทธิ์ เวชชาชีวะ) ฝ่ายข้าราชการประจำ ก่อนจะถูกโอนย้ายกลับมาเป็นรองเลขาธิการสภาความมั่นคงแห่งชาติ จนกระทั่งได้รับการแต่งตั้งให้ดำรงตำแหน่งเลขาธิการสภาความมั่นคงแห่งชาติเมื่อวันที่ 1 ตุลาคม พ.ศ. 2555

 การเมือง 
ภราดรเริ่มทำงานการเมืองโดยสังกัดพรรคเพื่อไทย ก่อนจะดำรงตำแหน่งที่ปรึกษาพรรคเพื่อไทย ประธานคณะอนุกรรมการด้านความมั่นคง พรรคเพื่อไทย เลขานุการคณะกรรมการกิจการพิเศษ พรรคเพื่อไทย ต่อมามีส่วนร่วมจัดตั้งพรรคเป็นธรรม ก่อนแยกตัวออกมาร่วมก่อตั้งกลุ่มสวัสดีคนไทย หลังจากนั้นเมื่อวันที่ 1 ธันวาคม พ.ศ. 2568 ได้เปิดตัวกับพรรคไทยสร้างไทย ในฐานะประธานยุทธศาสตร์ด้านความมั่นคงของพรรคไทยสร้างไทยเปิดตัวบิ๊กเนม เสธ.แมว ย้ายจากเพื่อไทย มีอดีตส.ว.ร่วมด้วย ต่อมาเมื่อวันที่ 12 ธันวาคม เขาได้สมัครสมาชิกพรรคอย่างเป็นทางการ และพรรคได้ประกาศให้เขาเป็นบุคคลที่ได้รับเสนอชื่อเป็นนายกรัฐมนตรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือก และเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๕, เล่ม ๑๒๙ ตอนที่ ๓๕ ข หน้า ๒, ๓ ธันวาคม ๒๕๕๕

 อ้างอิง 

หมวดหมู่:ทหารบกชาวไทย
หมวดหมู่:นายพลชาวไทย
หมวดหมู่:นักการเมืองไทย
หมวดหมู่:พรรคเพื่อไทย
หมวดหมู่:พรรคไทยสร้างไทย
หมวดหมู่:บุคคลจากโรงเรียนเตรียมทหาร
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:บุคคลจากโรงเรียนเสนาธิการทหารบก
หมวดหมู่:บุคคลจากวิทยาลัยป้องกันราชอาณาจักร
หมวดหมู่:พรรคเป็นธรรม